Joseph Black
Bha Joseph Black (16 an Giblean 1728–6 an Dùbhlachd 1799) ’na lighiche agus ceimigear Albannach, ainmeil airson an rannsachaidh a rinn e air teas, air magnesium, agus air dà-ogsaid gualain. Bha e ’na ollamh aig Oilthighean Ghlaschu agus Dhùn Èideann. Lean an rannsachadh aige air teas, gu h-àraid soilleireachadh a' bhun-bheachd teas falaichte gu leasachadh teòiric na teas-dhinimigeachd agus, cuideachd, leasachadh an inneal-smùide le James Watt. Bha Black càirdeil ri Watt agus mhaoinich Black an obair tràth aig Watt. Cuideachd, bha Black càirdeil ri buill eile 
an t-Soillseachaidh Albannaich, leithid David Hume agus Adam Smith. Chaochail e ann an 1799 agus chaidh a thìodhlacadh ann an Cladh nam Manach Liadh ann an Dùn Èideann.

Iomraidhean

Daoine à Alba
Ceimigearan
Seann Oileanaich Oilthigh Ghlaschu
Daoine às an Rìoghachd Aonaichte